**ТехническА спецификациЯ**

Предмет на поръчката от настоящата документация е избор на изпълнител за ,,ОСЪЩЕСТВЯВАНЕ НА СТРОИТЕЛЕН НАДЗОР ПО ИЗПЪЛНЕНИЕ НА ДОГОВОР С ОБЕКТ: „МЕРКИ ЗА ПОДОБРЯВАНЕ НА ЕНЕРГИЙНАТА ЕФЕКТИВНОСТ ЗА УНСС, ГР. СОФИЯ, КОРПУСИ „А“, „Б“ И „Е““

1. **ПЪЛНО ОПИСАНИЕ НА ОБЕКТА НА ПОРЪЧКАТА:** Осъществяване на строителен надзор по изпълнение на ЕСМ 1, ЕСМ 2, ЕСМ 3 и ЕСМ 4 от доклада за енергийно обследване на учебните корпуси на УНСС и осигуряване на необходимите процедури и строителни книжа по договор с обект: „МЕРКИ ЗА ПОДОБРЯВАНЕ НА ЕНЕРГИЙНАТА ЕФЕКТИВНОСТ ЗА УНСС, ГР. СОФИЯ, КОРПУСИ „А“, „Б“ И „Е““

1. **КОЛИЧЕСТВО, ОБЕМ И СЪДЪРЖАНИЕ НА ПОРЪЧКАТА****:**

 **Задължения на изпълнителя:**

1. да изготви окончателни доклади за установяване годността за ползването на обектите и получаването на Разрешение /Удостоверение/ за ползване на същите;

2. да изготви и съгласува всички актове и протоколи съгласно ЗУТ и Наредба № 3/31.07.2003г. на МРРБ, за съставяне на актове и протоколи по време на строителството;

3. да комплектува цялата необходима документация по време на строителния процес – актове, протоколи, изпитвания и измервания, сертификати за вложени материали, декларации за съответствие и др., и да информира Възложителя за липсващи документи, както и да съдейства за тяхното набавяне;

4. да извършва ежедневен контрол на строителния процес за съответствието на Строежа с действащите норми и правила за изпълнение на строително – монтажни работи и за спазване на изискванията по чл. 169, ал. 1 и 2 от ЗУТ и одобрения инвестиционен проект;

5. да съдейства за издаването на всички необходими писмени становища и документи от специализираните контролни органи и държавни институции;

6. да съставя и подписва констативен акт, съгласно чл. 176, ал. 1 от ЗУТ, с който се удостоверява, че Строежът е изпълнен съобразно одобрените инвестиционни проекти, изискванията към строежите по чл. 169, ал. 2 и 3 от ЗУТ и условията на сключения Договор.

7. да извършва контрол по влаганите материали с приложени сертификати и сертификати от изпитвания, издадени от съответни акредитирани органи;

8. да изпълнява функциите на координатор по безопасност и здраве за етапа на строителството съгласно чл. 5, ал. 3 от Наредба № 2/2004г. на МРРБ, за минимални изисквания за здравословни и безопасни условия на труд при извършване на строителни и монтажни работи, включително изпълнение на всички задължения на ВЪЗЛОЖИТЕЛЯ, предвидени в посочената Наредба;

9. да извършва контрол по опазване на околната среда по време на изпълнението на строежа;

10. да извършва контрол по недопускане на увреждане на трети лица и имоти вследствие на строителството;

11. да състави и регистрира техническите паспорти на обектите.

**Прогнозна стойност:**

Прогнозната стойност на настоящата поръчка е в размер на 10000.00 (десет хиляди лева 00ст.) лв. без ДДС.

Офертите на участниците не трябва да надхвърлят общата прогнозна стойност на настоящата поръчка. Участник, предложил цена, по-висока от стойностите описани в предходното изречение ще бъде отстранен от участие в процедурата. Определената прогнозна стойност се явява максимална по процедурата, оферти над нея ще бъдат отстранявани. В цената се включват всички разходи, свързани с качественото изпълнение на поръчката в описания вид и обхват в техническата спецификация. Възложителят ще заплаща само реално извършени дейности по обществената поръчка.